**«Бия катанчи усьтӥське»**

**Презентация с заставками: надпись, эмблема фестиваля, портреты писателей.**

Цель: фестиваля: сохранение удмуртской национальной культуры через ознакомление с произведениями удмуртских писателей и поэтов Вавожского района.

 Задачи фестиваля:

- приобщение детей к отечественной театральной культуре, драматургии и литературе, музыке и хореографии – культурному наследию своей малой родины, популяризировать произведения удмуртских писателей и поэтов Вавожского района;

- повышение мотивации к изучению и сохранению удмуртского языка;

- выявление, развитие и поддержка творчески одаренных обучающихся образовательных учреждений и молодёжи Вавожского района.

**1 нуись**: Ӟечбуресь, пиналъёс но дышетӥсьёс!

**2 нуись:** ӟечбуресь вань люкаськем калык!

**1 нуись**: Матэктэ ини удмурт кыллэн нуналэз. Котькуд ар

Кызь сизьыметӥ шуркынмонэ пусйиськом сое.

**2 нуись:** Со нуналэ кызь сюрс одӥгетӥ аре Удмурт Республикаямы кутэмын вал Закон «О государственных языках Удмуртской Республики и иных языках народов Удмуртской Республики» шуыса, соку ик удмурт кылмес кун кыллэсь статуссэ ӟечлыкен пусйизы.

**1 нуись**: Котькуд муртлэн

 Вань аслаз нимыз,

**2 нуись:** Котькуд калыклэн

 Вань аслаз кылыз.

**1 нуись:** Трос пӧртэм кылъёс

 Вань дунне вылын,

**2 нуись:** Нош мыным мусо

 Та удмурт кылы.

**1 нуись:** Удмурт кыллэн нуналэзлы сӥзиськом куинетӥ арзэ ортчысь «Катанчи усьтӥське» фестивальмес. Туннэ нылъёс но пиос удмурт кылын дасям кылбуръёс, веросъёс но кырзанъёс сцена вылын возьматозы.

**2 нуись:** нош соослэсь быгатэмзэс дунъялоз жюри:

 Морозова Елена Вячеславовна

 Дягелева Мария Павловна,

 Дементьева Нина Владимировна,

**1 нуись:** тодады вайытӥськом - туннэ фестивалямы кутэмын асьме Вавож ёросысь поэтъёслэн но писательёслэн гожъям кылбуръёссы, веросъёссы, кырзанъёссы.

***2-тӥ нуись*:** озьыен,

**1и 2 ӵош:** Бия катанчимес усьтӥськом!

**Музыка фон**

**1 нуись**: ойдолэ тодматскомы, тодамы но ваёмы Вавож ёросысьтымы куд-ог тодмо гожъясьёслэн чебересь ужъёсынызы.

**2 нуись: (слайд)** Мӧнья гуртын вордӥськиз тодмо удмурт нылпи писатель, дышетӥсь но переводчик Тимофей Иванович Шмаков. (1931) Сюрс укмыс сю куамын одигетӥ арын со асьме гуртамы начальной школаын но ужамын. Быдӟым атыкай оже ветлэмын. Пиналъёслы трос пӧртэм кылбуръёс, кырӟанъёс, поэмаос, веросъёс гожтӥз Тимофей Иванович.

 «Вордӥськем шаере» кылбурзэ лыдӟоз **10 классын дышетскись - Пономарёв Кирилл.**

 **Слайд «Вордӥськем шаере» Т.Шмаков.**

***1-тӥ нуись***: ойдолэ тодматском мукетыныз асьме ёросысь писателен. (слайд ) Со Аркадий Николаевич Клабуков (псевдонимез – Багай Аркаш ). Вордӥськиз Водзи черкогуртын. Тодмо кылбурчи, прозаик но фольклорист, СССР-ысь писательёслэн огазеяськонзылэн ёзчиез, ас мылкыд каременыз Быдзым атыкай оже ветлэмын.

 Лермонтовлэсь, Пушкинлэсь, Некрасовлэсь но трос мукет писательёслэсь кылбуръёсссэз удмурт кылэ берыктылӥз. Ассэ драматургиын но эскериз. Гожъяз бадӟымъёслы но, покчиослы но.

***2-тӥ нуись***: Нош кыӵе кылбуръёссэ, вероссъёссэ Аркадий Клабуковлэсь дасяллям асьме пиналъёсмы? Ойдолэ учком.

**- «Кин кызьы кесяське?»** кылбурзэ возьматозы **Нырысетӥ** классысь пиналъёс.

 **1класс «Кин кызьы кесяське» А.Клабуков**

**1 нуись:** тау пичи эшъёсмылы. Аркадий Клабуков нылпи литератураез ӝутон но азинтон бордын бадӟым уж лэсьтӥз. Творчествоезлэсь самой бадзым люкетсэ. нылпи книгалы сизиз. Котькуд гожтэм ужез малыке дышетэ, маин ке тодматэ. Ойдолэ тодматском Аркадий Клабуковлэн «Циркын» кылбуреныз. Нош лыдзозы но возьматозы сое Ньылетӥ классысь пиналъёс.

**4 класс «Циркын» А.Клабуков.**

**2 нуись:** Аркадий Клабуков трос ужаз букварьёс, лыдзон книгаос кылдытон бордын. Солэн гожъямъёсыз пыризы букварьёсы, дышетскон хрестоматиосы.Кин удмурт кылэз дышетӥз, соос пӧлын «Тютю Макси» поэмаез тодӥсьтэмез ӧвӧл дыр. Поэма мукет кылъёсы но берыктэмын.

Та поэмаысь люкетсэ возьматозы витетӥ классысь пиналъёс.

 **5 класс «Тютю Макси» А.Клабуков.**

**1 нуись:** тау пиналъёс. (Слайд) Азьланьтӥськом тодматсконмес Таиз Кылбурчи - фронтовой врач Илья Зорин.

Илья Андрианович Зорин вордӥськиз Силкино гуртын. Вавожысь 7-тӥ классэз йылпумъяса, дышетскыны пыриз Горькийысь фармакологияя техникуме, ар ортчыса, выжиз Ижысь мединститутэ. 2 ар дышетскемез бере кутске Быдӟым ож, Илья Зоринэз ысто Куйбышевысь военно-медицинской академие. Горд Армиын со полковой но бригадной врач вал. Вуиз Берлинозь.

**2 нуись:** Вормонлы оскон шӧдӥське война вакытэ гожтэм котькуд солэн кылбураз. Илья Зоринлэсь ожлы сӥзем кылбуръёссэ лыдӟозы укмысэтӥ классын дышетскисьёс пиналъёс.

 **Выступление 9 кл.**

***1-тӥ нуись***: (слайд). Кин уг тоды Кузьма Павлович Чайниковез? Быдэс шаерлы со тодмо тодосчи но гожъяськись: кылбурчи но прозаик, драматург но критик, фольклорист но этнограф.

 Кузебай Герд. Вордӥськиз Бадӟым Докья (мукет сямен) Покчивуко) гуртын куанер семьяын. Трос дышетскиз, зол тодон - валан басьтыны тыршиз. Кузебай Герд Выль Мултанысь педтехникум но удмурт школаос кылдытӥз, Ижкарын нырысетӥ удмурт детдомъёс но усьтӥз.

2***-тӥ нуись***: Кузьма Павловичлэнпиналъёслы сӥзем веросъёсыз узырмыто тодон-валанэз, Троссэз солэн ужъёсыз кутӥсько удмурт литературая урокъёсын. Тани кыкетӥ классын дышетскись пиналъёс но дышетӥллям солэсь пӧртэм кылбуръёссэ. Пумиталэ соосыз.

**2 класс «Гуртын», «Атасъёс», «Пудочи» но «Ми шудыны быгатӥськом»**

**1 нуись:** тау. Котькуд адямилэн вань яратоно писпуэз – сое утисез. Тани Кузебай Герд но одӥгзэ ас кылбурзэ Кузьпу сярысь гожтэм. Маин со тунсыко, ойдолэ кылзом куинетӥ классысь Сурчакова Амалияез.

**3 класс «Кызьпу» кылбур лыдзоз Сурчакова Амалия**

**2 нуись:** Покчивуко гурт котырын Вало шур дырын Эльбай нимо гурезь вань. Пересьёслэсь Эльбай сярысь мадемзэс тодаз вайыса Кузебай Герд быдэ вуэмез бере гожтэ Эльбай нимо кылбурзэ. Кин меда со Эльбай Гердлэн кылбураз тодомы куатетӥ классысь пиналъёслэсь. Пумиталэ.

**6 класс «Эльбай» кылбур К.Герд**

**1 нуись:** тау. Удмурт калыклэсь мылкыдзэ, шумпотэмзэ но куректонзэ Кузебай Герд возьматӥз асьмелы кылбуръёсыз пыр. Вань улонзэ со тыршиз удмурт калыкез понна. Соосты бурдъяны, асьсэзыс утьыны, гажаны дышетӥз. Удмурт калык понна сюлэмшугьяськонзэ трос кылбураз возьматэмын.

 Одӥгзэ соос пӧлысь туннэ лыдӟозы тямысэтӥ классысь пиналъёс.

 **8 класс «Асьме бусыын» кылбур.**

***2-тӥ нуись***: (слайд) мусо анай но песяанай, визьмо но лякыт сямо дышетись - «Россия Федерациысь дышетон удысысь отличник», быгатыса кивалтӥсь, Удмурт Элькунлы но, асьме Вавож ёрослы но тодмо луэ трос пӧртэмесь кылбуръёсыныз. Кин сярысь верасько мон ? Ма со…

**1нуись:** сылай, сыл… Тани татын маке вераны дырто сизьыметӥ классысь пиналъёс. Ойдо соослы кыл сётом.

**7 класс пиос:**  Эшъёс, нош тӥ тодӥськод-а асьме гуртын но вань кылбурчи шуыса? Кин со? Зэм но, со Ефремова Нина Максимовна! Солэн кыкез гожтэм кылбурез кык пол ни вормись луиз Элькуновиденилэн «Устоез кылбур» номинацияз. Со учыр вера, кыче золэсь солэн кылбуръёсыз. Данъяськиськом Нина Максимовнаен , шумпотӥськом со милям школаын дышетӥсез луэ шуыса. Нош али пумиталэ кичабонъёсын милесьтым нылъёсмес «Сюлем усьтон» кырзанэн. Крезьгурез Дементьева Елена аркадьевналэн, кылъёсыз Ефремова Нина Максимовналэн

 **7 класс «Сюлэм усьтон» кылбурезъя кырӟан**

***2-тӥ нуись***: тау эшъёс. Зэм ик, кӧня кылбуръёсыз солэн кырӟанлы пӧрмемын. Тросэз пӧртэм люкам кылбуръёсыз но поэмаез Нина Максимовналэн «Кипанча» книгаяз поттэмын. Со книгаысь одӥгзэ кылбурзэ туннэ асьмелы дасяллям **дас одӥгетӥ**  классын дышетскисьёс.

**11 класс «Мон оскисько» Соловьёва Лидия**

 **2-тӥ нуись:** тау. Таин вань дасям ужъёсты асьмеос учкимы, нош али жюрилы йылпумьян дэсьтыны дыр сётом. Нош али кыл сётэммы потэ вал аслыз Нина Максимовналы.

 **Вераське Нина Максимовна.**

**1 нуись:** бадӟым тау Нина Максимовна. Жюриос но дасесь, ойдолэ кылзом соосты.

 **Итоги фестиваля.**

**2 нуись:** Чебер асьме вордскем кылмы,

 Сяськаяськись возьвыл выллем

 Со огазе каре ваньмес

 Вань гуртъёсмес но каръёсмес

1 нуись: Урам кузя удмурт кылмы

 Шулдыр кырзанъёсын волске

 Сюлмез, лулэз со небзытэ.

 Улон радэз чеберъятэ

**2 нуись:** Улоз чебер анай кылмы

 Пырак ноку уз быры со.

 Котьку улоз калык бордын

 Луоз со асьмелы мусо.

**2 нуись:** таин Бия катанчимы ворсаське, бадӟым тау шуиськом дышетисьёслы но пиналъёслы тунсыко дасяськемзы понна.